অযোগ্যপ্রার্থী কতজন জানিয়ে দিল সুপ্রিম কোর্ট

কলকাতা: স্কুল সার্ভিস কমিশনের (SSC) নিয়োগ দুর্নীতি মামলায় বড় নির্দেশ দিল সুপ্রিম কোর্ট। কমিশনের পক্ষের আইনজীবী কল্যাণ বন্দ্যোপাধ্যায় শুক্রবার শীর্ষ আদালতে জানান, আগামী শনিবার কমিশনের অফিসিয়াল ওয়েবসাইটে ‘দূষিত’ বা বেআইনিভাবে সুপারিশপ্রাপ্ত প্রার্থীদের নাম প্রকাশ করা হবে।

সুপ্রিম কোর্ট এদিন স্পষ্ট জানিয়েছে, কমিশনকে নির্দিষ্ট সময়ের মধ্যেই ওই তালিকা প্রকাশ করতে হবে। আদালতের তরফে আরও বলা হয়েছে, তালিকা প্রকাশে বিলম্ব হলে কমিশনকে কঠোর জবাবদিহির মুখে পড়তে হবে।

আরও পড়ুন: ‘আমাদের পাড়া, আমাদের সমাধানে’র সাফল্যে আপ্লুত মুখ্যমন্ত্রী

উল্লেখ্য, ২০১৬ সালের গ্রুপ–C ও গ্রুপ–D পদে নিয়োগ সংক্রান্ত দুর্নীতির অভিযোগের পর থেকেই কমিশনের একাধিক নিয়োগ প্রক্রিয়া আইনি জটিলতায় আটকে আছে। আদালত এখন সরাসরি কমিশনের কাছ থেকে দূষিত প্রার্থীদের নাম প্রকাশের উদ্যোগ দেখতে চাইছে।

‘যোগ্য’-রা প্রথম থেকেই দাবি করে এসেছেন, ‘দাগি’ কারা, তা জানাতে হবে এসএসসিকে। নিজেদের আন্দোলনে এই দাবি বার বার তুলে ধরা হয়েছিল তাঁদের পক্ষ থেকে। তাঁদের দাবি করে এসেছেন, যাঁরা সাদা খাতা জমা দিয়ে, টাকা দিয়ে, ওএমআর জালিয়াতি করে চাকরি পেয়েছেন, তাঁদের নাম কমিশনকে প্রকাশ করতেই হবে। এ দিন শীর্ষ আদালতও নির্দেশ দিয়েছে, অযোগ্যদের তালিকা প্রকাশ করতেই হবে। তবে ‘যোগ্য’দের আরও দাবি ছিল নিজের মেধার পরীক্ষা দিয়েই তাঁরা চাকরি পেয়েছেন, তাই নতুন করে আর পরীক্ষায় বসবেন না। যদিও বিচারপতি সঞ্জয় কুমারের ডিভিশন বেঞ্চ এ দিন নির্দেশ দিয়েছে, নির্ধারিত দিনেই পরীক্ষা হবে। ‘কেউ যদি ইতিমধ্যে আবেদনপত্র দাখিল করেন, সেক্ষেত্রেও তিনিও অযোগ্য বলে বিবেচিত হবেন’। আগামী ৭ সেপ্টেম্বর ও ১৪ সেপ্টেম্বর যথাক্রমে নবম-দশম ও একাদশ-দ্বাদশের এসএসসি পরীক্ষা। তার আগেই এই নির্দেশ দিল সুপ্রিম কোর্ট।